Euroopa Keskpanga (EKP) presidendi Christine Lagarde’i sõnul on kiire inflatsioon suur katsumus kõigi jaoks. «EKP nõukogu tahab, et inflatsioon naaseks keskpika aja jooksul seatud kahe protsendi eesmärgi juurde ja selleks on vaja tõsta nii baasintressimäärasid kui ka lõpetada varaostuprogrammid,» märkis Lagarde.
EKP astub intressitõusuga ülikiire inflatsiooni vastu
Mais hoogustus inflatsioon peamiselt kerkivate energia- ja toiduainehindade ning sõja mõjul taas märkimisväärselt. Euroala aastane inflatsioon kiirenes 8,1 protsendini ning Eestis 20 protsendini, mis oli euroalal suurim.
Lagarde nentis, et suurim mõju inflatsioonile on energiahindadel, mille hinnakasv ulatus mais võrreldes mulluse aastaga 39,2 protsendini, toit kallines 7,5 protsenti.